AlexejDobrolubov/national_council_slovak_2010 huggingface dataset:
39. schôdza NR SR - 3.deň - A. dopoludnia
Dátum: 2025-09-11
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. No, tak tu sa rok rieši ohrozenie základnej infraštruktúry vodárenskej na východe, NKÚ tam vykoná kontrolu, spíše to, pomenuje základné problémy, ktoré sú tam, naformulujú sa úplne jasné stanoviská, že pozor, toto je vážna vec, je to kritická infraštruktúra, tu sa odstavujú akcionári od vplyvu v tejto spoločnosti, hrozí tu skrytá privatizácia, vykoná sa kontrola, títo ľudia v tejto vodárenskej spoločnosti začnú bojovať voči NKÚ, skrývajú, nechcú im poskytnúť podklady, jednoducho sa tam zatajujú, aby štát im do toho nevidel, aby nemohli byť kontrolovaní, a vy, pán kolega, tu teraz prídete, pozriete sa na predsedu NKÚ a poviete, že však fajn, on tomu možno až nerozumie do hĺbky a začnete tu rozprávať niečo o čističke odpadových vôd. Ako dobre, však rozprávajte si o čističke odpadových vôd, čo chcete, ale vy ste vôbec nepochopili pointu. Vy ste vôbec nepochopili, že tu máme jednu z najväčších vodárenských spoločností, ktorú idú ovládnuť, ide jej to ovládnuť nejaká záujmová skupina, ktorá využíva informačnú nerovnosť, tých starostov navliekla do finančných schém, ktoré im hoc zákon umožňuje, ale je to v priamom rozpore s verejným záujmom, preto to tu teraz riešime, preto tu teraz ideme grilovať Tarabu, preto tu ideme proste riešiť to, že nejaký poslanec tu prišiel úplne z ničoho nič s nejakým pozmeňujúcim návrhom, ktorý v podstate neguje celú snahu zachrániť východovodárenskú spoločnosť a vy tu, že fajn, že tu tí ľudia tomu úplne nerozumejú. Tak vy tu idete teraz rozprávať niečo o problematike ČOV-iek. Prepáčte, to bolo tak mimo vystúpenie, vy ste vôbec netrafili to, čo je verejný záujem a o čo tu teraz, o čo sa tu teraz hrá. Celý východ sa pozerá na toto vystúpenie, tí ľudia z tej spoločnosti sa na toto pozerajú, oni normálne musia žasnúť, že akí poslanci zo SMER-u tu mlžia diskusiu.
39. schôdza NR SR - 3.deň - A. dopoludnia
Dátum: 2025-09-11
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

No, výnimočná zhoda. Presne tú istú otázku mám. Pán Kalivoda, vzhľadom na to, čo uviedol predseda Najvyššieho kontrolného úradu tento pozmeňujúci návrh obsahovo spĺňa požiadavky a ciele, ktoré teraz tlmočil Najvyšší kontrolný úrad alebo je v rozpore s tým cieľom, ktorého sa dožadujú? Poprosím vás jasnú odpoveď.
39. schôdza NR SR - 1.deň - B. popoludní
Dátum: 2025-09-09
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Ďakujem. Pán poslanec, ja som s úsmevom si stlačil faktickú poznámku, keď som počul, ako ste sa spýtali, že v čom teda nerešpektujú predsedajúci rokovací poriadok. Ste sa nad tým tak pozastavili, že teda vy set takí tí svätí za dedinou z môjho pohľadu teraz, lebo vy veľmi dobre viete, v čom nerešpektujete rokovací poriadok. Ja vám to teraz v krátkosti pripomeniem. Napríklad konkrétne vy nadužívate to, že ste podpredseda Národnej rady a bez toho, že by ste boli prihlásený do rozpravy, prerušíte poslanca, keď sa vám to hodí a premyslíte si, pripravíte si, zoberiete mu slovo, stíšite ho a svoje vlastné argumenty a hodnotenia potom bez toho, že by vás niekto mohol prerušiť alebo napomenúť, keďže tomu predsedáte, tak potom ich prednášate a vstupujete do tej rozpravy tak, aby ste si mohli presadiť svoj názor. Že nadužívate to, že ste podpredsedom Národnej rady. Ďalej. Zo začiatku volebného obdobia ste dávali hlasovať o prílepkoch k zákonom úplne bežne, teraz to už robíte aspoň trošku kultivovanejšie, že aspoň to robíte cez inštitút námietky. Čiže daný poslanec námietku si nechá schváliť a aj tak schvaľujete ďalej prílepky. Napríklad v tomto porušujete rokovací poriadok. Ďalej. Svojvoľne si vykladáte rokovací poriadok, napríklad konkrétne to bolo v prípade pána poslanca Šipoša, ktorý bol predseda výboru, on prerušil výbor, vyžiadal si stanovisko Rady pre rozpočtovú zodpovednosť a vy ste sa vlastne priznali k tomu, že on konal dobre, teraz ste sa priznali k tomu, že ste vlastne odvolali za správne konanie o súlade s rokovacím poriadkom, keď to sami upravujete a okliešťujete, ešte dokonca vy idete ďalej v tej novele, právomoci predsedu výboru, že už ani nebude môcť prerušiť výbor, už len tam bude taký prevádzkar alebo ako by som to mal povedať, že vy znižujete postavenie predsedu výboru, takisto ste sa priznali k tomu, že ste zle konali, keď ste tu pri našej obštrukcii voči tej hanebnej novele Trestného zákona ste neprečítali všetky pozmeňujúce návrhy, ktoré boli podané a teraz to opäť riešite ... (Potlesk.) (Prerušenie vystúpenia časomerom.)
35. schôdza NR SR - 14.deň - B. popoludní
Dátum: 2025-06-17
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

Ďakujem, pán predsedajúci, áno, ja som len demonštratívne uviedol príklad na základe ktorého sme my potom priniesli na viacerých tlačových konferenciách, dokopy 15 opatrení, ktoré sme konštruktívne chceli pri a prispieť k riešeniu tejto krízy. Ďakujem teda za úvodné slovo, skončil som.
35. schôdza NR SR - 14.deň - B. popoludní
Dátum: 2025-06-17
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

Dobre. Ďakujem za slovo. Navrhuje sa prijatie uznesenia Národnou radou Slovenskej republiky, ktorým poslanci Národnej rady dôrazne vyzvú vládu, aby prestala zneužívať Slovenskú informačnú službu a bezpečnostnú radu na zastrašovanie širokej verejnosti a na zastrašovanie a kriminalizáciu opozície. To je presne tá situácia, kedy došlo k zastrašovaniu opozície a verejnosti z januára tohto roku, keď bol podaný návrh na vyslovenie nedôvery vláde Slovenskej republiky. A namiesto toho, aby sa otvorilo riadne rokovanie o vyslovení nedôvery vlády, tak sme tu videli premiéra, ktorý z môjho pohľadu úplne jasne zneužil Slovenskú informačnú službu, skryli otvorené verejné rokovanie spred očí verejnosti a čítali nejakú správu, ktorá sa dá hodnotiť všelijako, ale rozhodne nie dôveryhodná. Takže toto uznesenie ma nadväzuje ešte na veci z januára tohto roku, ktoré sa stali okolo vyslovenia nedôvery vláde a ktoré doteraz nebolo otvorené ako množstvo iných schôdzí alebo návrhu opozície na vyslovenie nedôvery členom vlády. Sú tu nenávistné prejavy, extrémistické vyjadrenia, šírenie nepravdivých informácií a násilná rétorika čoraz viac preniká do spoločnosti a ktorá sa nachádza práve priestor vo verejnom diskurze z úst predstaviteľov vládnej moci. Tieto fenomény sú dôsledkom zhoršujúcej sa spoločenskej súdržnosti aj zhoršujúcej sa funkčnosti a reputácie štátnych inštitúcií. Udržiavanie tohto kurzu môže mať za následky zhoršenie vnútornej bezpečnosti a bezpečnostnej situácie, preto je potrebné odsúdiť a zastaviť zneužívanie štátnych orgánov. Zneužívanie administratívnych procedúr výstrahy o zavedení represívnych opatrení, potláčanie politickej opozície prostredníctvom zneužívanie Slovenskej informačnej služby sú cestou k autokratickému režimu. Pokiaľ nositelia verejnej moci zneužívajú svoje právomoci na dosahovanie vlastných politických cieľov a upevnenie vlastného postavenia, pričom ich cieľom je zdiskreditovanie a kriminalizácia svojich politických oponentov, oslabujú tak princíp právneho štátu a ústavného zriadenia Slovenskej republiky. Toľko na úvod, pán predsedajúci. Ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Ľudia v hazardných hrách minuli 25 mld. eur, 1,5 mld. tam prehrali. To je obrovské číslo, je to priemysel, ktorý vyslovene zarába na tom, že predáva ľuďom návykové a robí ich závislými, tak preto potrebujeme zdravú a zodpovednú reguláciu. Prinášaš a naše hnutie prináša zodpovednú reguláciu v tom, že dneska sú v tomto zákona, pokiaľ ide o reguláciu reklamy na alkohol diery. Napríklad kým tí, ktorí predávajú a chcú robiť reklamu na liehoviny, tak to majú zakázané, ale na destiláty už môže reklama bežať a aj sa to deje. A preto je dôležité tieto diery vychytať a zakázať aj reklamu nielen na destiláty, ale aj na likéry a na rôzne iné tvrdšie alkoholické nápoje. A to čo navrhujeme vôbec neni nejaká prísna regulácia z pohľadu toho, ako to funguje v iných krajinách. Sú krajiny, ktoré to majú zakázané až od 23-tej hodine večer. Zároveň ten trh sa nebráni aby bol regulovaný. Aj tí predajcovia a výrobcovia liehovín sú za zodpovednú reguláciu. Čiže toto je posun správnym smerom, ide do biznisu v ktorom sú obrovské peniaze a nebudú strádať výrobcovia. Aj tak vítajú reguláciu zvlášť pre mladistvých a mládež, ktorá v podobnom duchu chceme pre nich dobre aj pri inom návrhu zákona ako zákon o energetických nápojoch, aj ten v rovnakom zmysle pozerá na zdravie detí a to, aby nepodliehali látkam ktoré im ubližujú aj ich vývoju zdravotnému. Takže tento návrh je veľmi dobrý návrh, je to návrh, ktorý bez nejakého politického názoru vie podporiť celé spektrum, pretože kto by už nechcel chrániť mládež.
35. schôdza NR SR - 4.deň - A. dopoludnia
Dátum: 2025-05-30
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

71. Ďakujem za slovo. Julo, dobre, že si tam sadol a ukázal si, že keď na niečom záleží, tak sa vie aj chce, aj sa vie postaviť a vie sa adresovať to, čo treba, že si prítomný v Národnej rade, to je dôležité, pretože mnohí koaliční poslanci tu nie sú prítomní, a keď treba zachrániť ekonomiku, tak – presne si to povedal – nasadia výpalné alebo zachránia len seba . A čo tam po ľuďoch! Prečo to hovorím a hovorím to takto po lopate? Strašne ťažko sa ľuďom, ktorí sa nevenujú verejným financiám, vnímajú všetky tie technické výrazy okolo toho a v podstate z toho majú často taký dojem, že to je vlastne taký spor o to, že či niekto dobre hospodáril ten jeden-dva roky, či bol vo vláde vtedy, alebo teraz niekto dobre hospodári jeden-dva roky. To je veľmi podstatné, to je veľmi dôležité, ale spor o to, kto zničil verejné financie na Slovensku, treba vnímať vo väčšom kontexte, pretože za rok ich viete zničiť len v takom prípade, ak vystúpite napríklad z Európskeho hospodárskeho spoločenstva. – Však, pán Danko, to máte v pláne? – A keď to chcete vnímať v kontexte a chcete vnímať tie dlhodobé dopady, potrebujete vnímať viac ako jeden-dva roky. A ja som sedel. Ja som sedel na tých výboroch roku 2016 – čo 2016, ešte aj skorej trošku, až do 2019 – a pozeral som sa vtedy na ministra Kažimíra. Ten teraz je opäť mediálne veľmi populárny svojím spôsobom, však? A on vtedy mal niečo naplánované, že vyberú z daní do rozpočtu, ale vždy vybrali oveľa viac – stovky miliónov, miliardy. A prejedli budúcnosť vtedy. A dneska to potvrdzuje aj Rada pre rozpočtovú zodpovednosť. To, že sme my zachránili Slovensko pred krízami, to sme spravili správne, ale to, že kto prejedol budúcnosť, to boli smeráci.
35. schôdza NR SR - 3.deň - A. dopoludnia
Dátum: 2025-05-29
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

75. Áno, táto koalícia potrebuje zachrániť ľudí pred sebou samými, to je dobrá pointa tvojho vystúpenia. Slovensko ide do úpadku, povedzme si to úplne otvorene. To sú výsledky tejto vlády. Zabrzdili ste ekonomický rozvoj, vyhovorili ste sa na predchádzajúce vlády, že vraj oni pokazili verejné financie. Keď si pozriete nezávislého sudcu, Radu pre rozpočtovú zodpovednosť, tak povie, že vy ste prejedli budúcnosť vo vašej jednofarebnej vláde, vy ste ju prejedli. A teraz keď ste prišli po nás, ktorí sme zvládli krízy, ktoré vy by ste s nimi absolútne nemali šancu vysporiadať tak dobre, ako sme to urobili my, tak teraz sa snažíte rozdávať a prejedáte ju ešte viac, ešte viacej zadlžujete štát. Hovorili ste, že dáte do poriadku verejné financie a robíte takú sekeru, ktorú historicky nikto neurobil, 7 mld. To sú sekery, ktoré zarúbavate do živého a to bude obrovský problém upratať. Mikloš a jeho situácia, keď tu boli tie reformy v hlbokej minulosti, je oproti tomu, čo budeme po vás treba opravovať, slabý odvar, slabý odvar. Ja viem, že vám vadí to, že by Igor Matovič naspäť mohol prísť a byť súčasťou vlády. Však presne preto ste už nestačilo a nestačí korumpovať ľudí v štáte, vy už rovno rušíte celé tie inštitúcie, aby nebolo vôbec možné ani len systémovo tam nasadiť čestných ľudí, ktorí by vyšetrovali veci, ktoré ste spôsobili. Tak vy už rovno rušíte celé inštitúcie, posielate odborníkov z ministerstiev preč, zrušíte NAKU, špeciálnu prokuratúru. Všetci dobre poznáme tento príbeh. To sú najväčšie hriechy, ktoré ste napáchali, a teraz sa snažíte niečo, že no, tak by sme pár miliónov rozdali. A to isté pán Erik Tomáš. Zruší rodičovský dôchodok a príde s desatinou toho náhradu rodičom. A potom, že vraj pekné piár.
33. schôdza NR SR - 14.deň - B. popoludní
Dátum: 2025-04-15
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

93. Ďakujem za slovo. Veľmi správny návrh, podporujem ho, aby toto bolo stiahnuté späť, aby sa o tom ďalej nerokovalo a vôbec sme o tom ani nehlasovali, pretože to je, to si nezaslúži ani nejaký pozmeňujúci návrh. Nehovoriac o tom, čo ste hovorili, kolega, že je to nehoráznosť a môžeme ju tušiť z toho, keď skrátia rozpravu. Presne tak, to máme takú skúsenosť za rok a pol tohto parlamentu, že vždy skrátia rozpravu pri veciach, kde chcú nehoráznym spôsobom upraviť zákon. A dokumentuje to aj fakt, že 20-stranový pozmeňujúci návrh z dielne HLAS-u sa objaví až po tom, čo začne rozprava. Že to je také prznenie legislatívneho procesu ako hrom. A ten záver, no však cieľ bol od začiatku jasný. Najprv potrebovali ocajchovať tieto mimovládne organizácie značkou zahraničný agent, aby stigmatizovali, znechutili, aby im zničili reputáciu, aby zničili ich meno vo verejnosti a stratili podporu aj kapitál, ktorý majú častokrát zo zbierok alebo od ľudí, ktorí ich podporujú. Z tohto museli ustúpiť, tak skúsili im dať na krk slučku pod vlajkou lobingu, aby na nich, aby s nimi mohli pozametať, aby s nimi mohli mávať, kývať, ako im to bude treba, pretože toto je naozaj policou na mimovládne organizácie. Nuž a keď teda zatiahli ručnú brzdu, lebo zistili, že ani tadiaľ, ani tadiaľ by to nemalo ísť, tak skúsia im aspoň hodiť poriadne brvná popod nohy a teda dvestojedenástka. Pretože už keď nemôže s niekým mávať a vykývať s ním podľa ruského štýlu, ako skutočne bol zámer predkladateľa a je, som o tom hlboko presvedčený, že sa inšpirovali praktikami z neslobodných krajín, tak potom skúšajú zabrzdiť a skúšajú odradiť tých ľudí, ktorí by... (Prerušenie vystúpenia časomerom.)
35. schôdza NR SR - 6.deň - A. dopoludnia
Dátum: 2025-06-04
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Ja si myslím, že znížiť absenciu žiakov je naozaj dobrý a legitímny cieľ. Veď nikto z nás predsa nechce, aby deti sedeli doma a hrali sa na sociálnych sieťach, keď majú byť v škole, to asi všetci uznáme. To s čím ale nesúhlasíme, je ten spôsob riešenia ako k zníženiu absencií chceme dôjsť. Pretože a ako si správne poznamenala, Vierka, reštrikcia nikdy nefungovala tam, kde nie je dôvera, kde nie je podpora a kde nie je prevencia. Ako si správne povedala, môžme trestať rodičov, môžeme sa im vyhrážať odopieraním dávok alebo naháňať ich policajtmi, tým nevyriešime tie dôvody, prečo deti do škôl nechodia a toto je to najpodstatnejšie, pretože ak je dieťa hladné, tak sa nebude chcieť učiť, ak má strach alebo je unavené, tak nebude vnímať učivo, to je prirodzené a najmä ak sa necíti byť v škole prijaté a cíti sa tam ako nejaký cudzí element, tak tam nebude rado chodiť. Takže nebojujme s tými príčinami, neignorujme tie príčiny, ale skúsme pochopiť, že tieto absencie sú len dôsledok a my musíme začať bojovať s tými príčinami a to bohužiaľ na Slovensku nerobíme, nemáme dostatok asistentov, nemáme ľudí v podporných tímoch, nemáme dostatok sociálnych pracovníkov, ktorí naozaj pracujú s rodičmi, pretože tí rodičia tiež musia pochopiť, prečo je vzdelanie pre ich deti dôležité. Túto prácu sme si dlhodobo na Slovensku nesplnili. Takže ja neviem, kde sú tie iné nástroje a pokiaľ nezačneme robiť naozaj komplexné riešenia, tak naozaj všetky zákony, ktoré takýmto spôsobom predložíte, budú vyzerať len pre nejaký efekt, marketing alebo pre titulky, ale nebudú naozaj reálne riešiť problémy a ... (Prerušenie vystúpenia časomerom.)
35. schôdza NR SR - 5.deň - B. popoludní
Dátum: 2025-06-03
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

129. Ďakujem veľmi pekne za slovo. Milá Vierka, na tvoj text sa v mnohých veciach dá reagovať, ale keď som ťa počúvala, tak ma napadlo, že ja mám pocit, že my žijeme v krajine, kde sa robia zákony nie preto, aby sme systém menili k lepšiemu, ale len kvôli tomu, aby dobre vyzerali navonok. A aj tieto návrh a takisto aj školská legislatíva mi často pripadajú skôr ako marketing a viac ako marketing než ako nejaký premyslený rozvoj. Ako keby sa tu zákony robili pre, fakt aby zazneli a dobre vyzerali v médiách, aby sme mohli, alebo respektíve aby ministri mohli uznať svoje výsledky práce, ale chýba im podstata a dôslednosť a predovšetkým také to prepojenie s realitou v našich školách. Celkom ma inšpirovalo to, čo si povedala, že v iných krajinách napríklad sa reformy robia, alebo kurikulárne reformy sa robia aj s tým, že sa ohodnotia tí zamestnanci. U nás to robíme presne naopak. My tu máme nové kurikulum, majú nové kompetencie tí vyučujúci. Je na nich vyvíjaní tlak na to, aby reagovali na zmeny a pritom my veľmi dobre vieme, že často už balansujú aj na hranici vyhorenia, ale neoceníme ich. Takže ja mám niekedy pocit, že sa nemôžme čudovať, že sa títo ľudia cítia osamelí, prehliadaní, unavení, pretože často už ani nemajú z čoho dávať a len majú pocit, že na nich stále vyvíjame väčší a väčší tlak. Ako ich chceme v takomto prostredí motivovať, keď si horko-ťažko musia vybojovať nejakých 5 plus 2 %. A ja sa pýtam, ako im tých 26 eur na hodnotenie ich kvality pomôže k tomu, aby sa cítili motivovanejší. Akože asi by sme sa mali nad tým naozaj zamyslieť a prestať robiť legislatívu... (Prerušenie vystúpenia časomerom.)
35. schôdza NR SR - 5.deň - B. popoludní
Dátum: 2025-06-03
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

117. Trošku neskoro, prepáčte, pán podpredseda, ja som najprv nechcela reagovať, ale keďže ma pán Habánik priamo oslovil, tak veľmi rada mu odpoviem. Možno to nezaznelo úplne dobre explicitne, ale myslím, že som to v tej rozprave povedala, že počas vlád Roberta Fica dochádzalo aj k normálnej valorizácii, to je pravda, ale zároveň som zdôraznila aj to, že nikdy táto valorizácia nebola na takej úrovni, aby ten deficit tej výške platu oproti ostatným zamestnancom, buď vysokoškolským alebo v zahraničí, učiteľom v zahraničí, aby tento rozdiel bol vyrovnaný. Preto napríklad aj v roku 2016 požadovali učitelia štrajkom tak vysoké navýšenie okolo 25 % a zamerala som sa iba teda na vlády Roberta Fica, ale máte pravdu, aj v roku ´21 – ´23 predsa boli štrajky a museli si vynútiť navýšenie platov. A toto je ten najväčší problém, že my naozaj 20 rokov ignorujeme učiteľov a reagujeme na ich požiadavky len vtedy, keď hrozia štrajkom. A to ukazuje na to, ako si vážime, respektíve nevážime učiteľské povolanie. Takto by to nemalo byť. Súhlasím s vami, že je naozaj nevyhnutné, aby vznikol nejaký systém pravidelného navyšovania, aby sa učitelia už nemuseli dopytovať, a ja dúfam, že sa teda k tomu vyjadrí nejakým spôsobom aj pán minister a že nám v dohľadnej dobe predstaví nejaký typ tohto systému, buď automat alebo čokoľvek iné. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

92. Ďakujem veľmi pekne za obidve reakcie na moju rozpravu. Vyjadrujem sa teda len k tebe, Peter. Odpoveď na tvoju otázku je, že samozrejme aj Progresívne Slovensko vníma veľmi citlivo problematiku nesprávneho zaraďovania rómskych detí do špeciálnych škôl. Ja by som len povedala, že náš návrh zákona sa týka školských obvodov všetkých škôl, teda aj bežných základných škôl a bežných materských škôl, nielen špeciálnych škôl. To je ten základný rozdiel. A téma nesprávneho diagnostikovania je ešte vec navyše, ktorá z môjho pohľadu by bola riešiteľná najmä vtedy, ak by sme nielen deti v hraničnom pásme, ale aj deti, ktorým je diagnostikovaný mentálny postih, boli integrované do bežných základných škôl. Toto je jedna z ciest. Druhá cesta je, samozrejme, aj podpora vzdelávania v rómskom jazyku najmä ako podporného nástroja v prvých ročníkoch, aby sa naučili čo najrýchlejšie slovenský jazyk. Preto ale vnímam veľmi citlivo aj ten návrh Rávasza, ktorý, samozrejme, ministra školstva, ktorý chce premenovať segregované školy na národnostné pod záštitou toho, že chce vzdelávať v rómskom jazyku. Je to veľmi nebezpečný experiment, na to si treba dávať pozor, pretože by nás s tým nemal nejakým spôsobom oklamať, aby sme mu na toto naleteli, lebo tam nejde o podporu vzdelávania v rómskom jazyku, tam ide len o to, aby sme sa vyhli vlastne postihu za infringement a to je veľmi dôležité. Netreba mu skočiť na tento lep. Ale pre nás je veľmi kľúčové tá podpora v rannom detstve, samozrejme, a to nielen od troch rokov, teda povinná škôlka od troch rokov, ale už od nula rokov a práca... (Prerušenie vystúpenia časomerom.)
35. schôdza NR SR - 5.deň - B. popoludní
Dátum: 2025-06-03
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

38. Ďakujem za slovo. No, školský zákon nie je žiadny hasiaci prístroj, ktorý by mal hasiť nejaké problémy, ktoré tu už máme desaťročia, a skrátené legislatívne konanie by teda nemalo byť reflexom pri každom starom probléme v novom balení. Ale možno sme si niečo nevšimli, možno to skrátené legislatívne konanie je namieste a my tu máme nejakú epidémiu alebo pandémiu neospravedlnených hodín, možno. Lenže viete, asi nie je na mieste byť ani ironická a ani si z toho robiť srandu, pretože v konečnom dôsledku tu ide o deti. Dokonca tu ide o celé komunity, ktoré už dnes nedôverujú tomuto systému, štátu a ani ľuďom v ňom, majorite. To je veľmi závažná vec. A toto by si naozaj vyžadovalo citlivý prístup, podporu týmto ľuďom, terénnych sociálnych pracovníkov, sociálnych vychovávateľov, psychológov, veľkú spoluprácu s rodinou a miesto toho my tu šijeme ďalší bič na tých najchudobnejších ľudí v tejto krajine. Osobne sme presvedčení v Progresívnom Slovensku, že žiadne pokuty, žiadne sankcie tento problém nevyriešia bez toho, aby sme týmto ľuďom naozaj pomohli z chudoby. Ďakujem.
35. schôdza NR SR - 4.deň - A. dopoludnia
Dátum: 2025-05-30
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

67. Ďakujem veľmi pekne za slovo. A k pani Vaľovej. Po prvé. Pani Vaľová, ja som naozaj nesmierne rada, že ma máte v zuboch. A je to pre mňa česť, keď taký človek ako vy ma osočuje. Po druhé. Naozaj nechápem a už ma to fakt aj rozčuľuje, že neustále má koalícia v zuboch: Matovič – Heger – Ódor. Toto už je akože taká otrepaná pesnička, už si do toho message boxu napíšte niečo nové. Ódor bol pár mesiacov vo svojej funkcii bez mandátu. Nemal možnosť nič urobiť, ale ani nič pokaziť. Tak už s tým láskavo prestaňte. To, v akom stave, ekonomickom, zúfalom, je táto republika, je výsledkom štrnástich rokov Ficových vlád. Zobuďte sa. Čo sa týka tých vašich argumentov o tom, ako si tam niekto vymieňal a dával odstupné a podobné veci, prepáčte, ale ja keď niečo tvrdím, tak mám na to dôkazy, mám na to fakty, a nie hoaxy. Ak chcete takéto veci rozprávať, tak, prosím vás, choďte do tých vašich dezinformačných médií, ale nerozprávajte takéto veci bez dôkazov a bez faktov v pléne Národnej rady Slovenskej republiky. Naučme sa hovoriť tu fakty a odborne. A po štvrté. K tej odbornosti. Ja neviem, čo ste robila vy, pretože pokiaľ viem, tak ste spravila nejaký cintorín pre Rómov a neviem, kaplnku v tom Humennom (povedané so smiechom), keď ste boli primátorka, ale ja som učiteľka a som zriaďovateľka škôl a školských zariadení. Vy nemáte ani páru o tom, aká je ekonomická situácia súkromných škôl, hlavne ZUŠ-iek a centier voľného času na Slovensku, nemáte o tom ani páru! Rozprávate o poplatkoch, ktoré tieto školy si proste jednoducho nemôžu vyberať v regiónoch Slovenska. Viete, aké máme poplatky v centre voľného času vo Zvolene v súkromných centrách? Nula! (Prerušenie vystúpenia časomerom.)